Luni, 20 mai 2024, temperaturile vor fi apropiate de cele specifice pentru această perioadă. Cel mai frig va fi la Constanța.
Luni, pe 20 mai 2024, în Banat, Crișana, Transilvania, Maramureș, Moldova, Muntenia, Oltenia și la munte sunt șanse mari de ploaie.
Temperatura medie a aerului se va situa în jurul celei specifice pentru această perioadă la nivelul întregii țări.
Cel mai cald va fi la Timișoara, unde se vor înregistra 26 de grade Celsius. Pe litoral, vremea va fi rece. La Constanța, mercurul din termometre nu va urca mai mult de 19 grade Celsius.
Cantitățile de precipitații se vor situa peste cele normale pentru această perioadă în vestul și sud-vestul teritoriului, în timp ce în rest vor fi în general apropiate de mediile multianuale.
În perioada 20 - 27 mai 2024, temperatura medie a aerului se va situa în jurul celei specifice pentru această perioadă în cea mai mare parte a țării. Cantitățile de precipitații se vor situa în jurul celor normale pentru această perioadă în regiunile sud-estice, în timp ce în restul teritoriului regimul pluviometric va fi excedentar mai ales în jumătatea de vest a țării.